text: Torra reconeix la tasca de Forn, Trapero, Mossos, sanitaris i emergències en el 17A
  Actualitzada 17/08/2018 a les 12:12
  © La declaració institucional de Quim Torra.
  El president de la Generalitat, Quim Torra, ha manifestat aquest divendres el seu "sincer" reconeixement als professionals dels Mossos i de seguretat, sanitat i emergències en el 17A per la seua "vocació de servei", així com a l'exconseller d'Interior, Joaquim Forn, "injustament" a la presó, i al major dels Mossos Josep Lluís Trapero. En una declaració institucional a Palau amb motiu del primer aniversari dels atemptats de Barcelona i Cambrils, Torra ha assenyalat que Catalunya ha "sortit més reforçada i unida" com a societat "pacífica, tolerant" i com a "terra d'acollida".